Drie dood op mistige N12 | Maroela Media
Verantwoordelike joernalistiek en die rol van die publiek
Vier vasgetrek ná skietery by Kaapse stasie
Drie aangewys wat oor OB moet besluit
AfriForum ook by Sanco-optog
Drie dood op mistige N12
Die ongelukstoneel. (Foto: Verskaf)
Die N12 tussen Witbank en Delmas in Mpumalanga is tans gesluit ná 'n motorongeluk vanoggend die lewe van drie mense, waaronder 'n kind, op dié pad geëis het.
Volgens Moeti Mmusi, woordvoerder van die provinsiale departement van gemeenskapsveiligheid, is drie mense dood en een persoon ernstig beseer in 'n botsing tussen verskeie motors. Die botsing is waarskynlik deur swak sigbaarheid weens digte mis veroorsaak.
Mmusi kon nie onmiddellik die ouderdom van die kind wat in die ongeluk gesterf het aan Maroela Media bevestig nie.
Hy het motoriste versoek om van alternatiewe roetes gebruik te maak en die R555 tussen Ogies en Witbank aanbeveel om Delmas te bereik.
*Die berig is gewysig sedert dit aanvanklik gepubliseer is. – Red
Delmas In die nuus Mpumalanga N12 witbank
Uitspraak vandag oor Jiba, Mrwebi
Die hoof foto is n ou foto van 2015, dit was ons kar, dis 4 jaar terug op die Witbank pad gewees.
Die mis in Witbank/Middelburg omgewing is baie baie erg!
Ek dink nie mense wat in daardie areas bly besef dit nie. So baie mense het al hul lewens verloor in daardie gebiede. Ek dink Tolla v/d Merwe was een van hulle.. Dalk moet daardie gebiede se mense eers later indie dag begin werk.
Ek stem saam met Koos. Joe, dis maklik om te sê as jy nie kan sien nie dan moet jy nie ry nie. Ons wat in die omgewing bly werk nie altyd in dieselfde dorp as wat ons bly nie. Ek werk net soos baie ander mense 30km van my huis af. Mens kan nooit sê hoe erg die mis gaan wees as jy by die huis ry nie. Wat ek wel waarneem as ek in die oggende ry, soos vanoggend weer is dat mense nie hoofligte aanskakel nie en dan nogsteeds ander voertuie wil verby gaan. Sommige mense het… Lees meer »
Die sinvolle ding om te doen is om betyds (voor jy in die mis ingaan) af te trek op 'n veilige plek. Dit is ongelukkig nie altyd mooontlik nie.
Daarna is die logiese ding om STADIG te ry – as almal dit doen, behoort daar nie probleme te wees nie. Maar ja, daar is altyd iemand wat steeds te vinnig ry gegewe omstandighede (maw die standaard spoed van 100 km/h) handhaaf wat fataal is in sulke omstandighede.
Party mense gebruik net nie gesonde verstand en oordeelsvermoe nie. En in baie gevalle is dit onskuldige mense wat sterf of beseer word.
Hou 'n groter volg afstand. Sit ligte aan. Ry heelwat stadiger as die toegelate spoed. Maar nee in reen en mis en rook van veldbrande verdwyn mense se brein en raak hulle maniake wat ander se lewens in gevaar stel. Ek stem ook nie saam met die stilhou nie. Het nare ondervinding gehad met 'n bus wat langs pad stilgehou het in mis. Motor langs ons skrik en swaai uit gelukkig was daar nie ' n ongeluk nie maar kon soveel anders gewees het.